Kienet lejla xitwija f'Ħal Waħx u John li kien vampir, kien qiegħed ilesti biex imur jorqod. Ommu u missieru, Wendy u William, ma kinux vampiri iżda sħaħar. Kull filgħaxija mat-tokki ta' nofsillejl kien jitfaċċa qattus quddiem il-bieb tiegħu. Għal John dan il-qattus ma kienx normali, għax hu kien jara bosta qtates suwed imma kollha kienu strambi. Dan il-qattus kien iswed tuta u għajnejh kienu sofor, qattus irqiq u kellu sninu ippuntati. Kellu xeħta ta' vampir. John kien drah u kien ilestilu tazza demm għax hekk kien iħobb. John kien tah l-isem ta' Victor, għax dak l-isem kien qed jirbombja f'moħħu. Meta qal lil ommu u lil missieru fuq dan il-qattus, tgħidx kemm irrabjaw miegħu u qalulu biex ma jersaqx lejh aktar. Wendy sakret il-bieb u William għalaq kull tieqa u toqba li kien hemm fid-dar apparti waħda. Dak il-lejl Victor xorta daħal. Daħal miċ-ċumnija. Dak il-lejl kien qamar kwinta u xħin Victor daħal mar dritt lejn il-kamra tas-sħaħar ta' ommu u missieru. John ma waqfux għax hu kien ukoll kurjuż x'hemm. Xħin daħal ra bosta kotba u likwidi ta' kull kulur. Imbagħad lemah bord u fuqha kien hemm miktub "Inbidlu lil Victor f'qattus u naħtfulu lit-tifel." John mal-ewwel fehem, iżda eżatt kif kien ser jiftaħ ħalqu. Bumm. Wendy qabdet lil John u William prova jaqbad lil Victor, iżda Victor kien makakk. Beda jitla' fuq l-imwejjed biex William ikun jista' jwaqqa' l-likwidi maġiċi. Victor beda jilgħaq kull tip ta' likwidu li beba jaqa' sakemm sab il-likwidu li jbiddlu lura għal vampir għax meta kienet ser titla' x-xemx kien ser jibqa' qattus għal dejjem, imma dak il-likwidu sabuǃ Victor l-ewwel li għamel kien li biddel lil Wendy u lil William fi qtates; imbagħad qatilhom; sakemm fl-aħħar ħa lil ibnu lura d-dar fejn suppost.
Qattus? – Jerome Farrugia 9b